ROMÂNIA									                         
JUDEȚUL VRANCEA
CONSILIUL JUDEȚEAN

HOTĂRÂREA nr. 213
din 17 septembrie 2026


privind: actualizarea devizului general și a indicatorilor tehnico-economici pentru obiectivul de investiții „Demolare Corp B din cadrul Centrului Militar Zonal Județean”, ca urmare a corectării modului de calcul al taxei pe valoarea adăugată

Consiliul Județean Vrancea,
- văzând Referatul Serviciului Dezvoltare, Investiții și Finanțări nr.201/24639/25.08.2026 privind actualizarea devizului general și a indicatorilor tehnico-economici pentru obiectivul de investiții „Demolare Corp B din cadrul Centrului Militar Zonal Județean”, ca urmare a corectării modului de calcul al taxei pe valoarea adăugată;
- având în vedere Hotărârea Consiliului Județean Vrancea nr. 196/09.10.2025 privind aprobarea documentației tehnico-economice la faza Expertiză tehnică, Proiect tehnic de execuție (P.T.E.) și a indicatorilor tehnico-economici pentru obiectivul de investiții „Demolare Corp B din cadrul Centrului Militar Zonal Județean”;
- ținând cont de Hotărârea Consiliului Județean Vrancea nr. 26/18.03.2026 privind actualizarea devizului general și a indicatorilor tehnico-economici pentru obiectivul de investiții „Demolare Corp B din cadrul Centrului Militar Zonal Județean”;
- luând în considerare corespondența electronică prin care s-a solicitat Societății ATELIER UNBUILT S.R.L. reverificarea și corectarea devizului general în ceea ce privește modul de calcul al taxei pe valoarea adăugată, precum și Devizul general revizuit - Rev. 1, transmis de proiectant și înregistrat la Consiliul Județean Vrancea sub nr. 201/23638/14.08.2026;
- având în vedere prevederile art. 291 alin. (1) din Legea nr. 227/2015 privind Codul fiscal, cu modificările și completările ulterioare;
- ținând cont de prevederile art. 10 alin. (4) din H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
- în baza art. 173 alin. (1) lit. f) din O.U.G. nr. 57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;
- în temeiul art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,


HOTĂRĂȘTE:

Art.1 Actualizarea Devizului general pentru obiectivul de investiții „Demolare Corp B din cadrul Centrului Militar Zonal Județean”, ca urmare a corectării modului de calcul al taxei pe valoarea adăugată prin raportare la cota standard de 21%, conform anexei nr. 1 care face parte integrantă din prezenta hotărâre.

Art.2 Actualizarea indicatorilor tehnico-economici pentru obiectivul de investiții „Demolare Corp B din cadrul Centrului Militar Zonal Județean”, ca urmare a corectării modului de calcul al taxei pe valoarea adăugată prin raportare la cota standard de 21%, conform anexei nr. 2 care face parte integrantă din prezenta hotărâre.

Art.3 Începând cu data intrării în vigoare a prezentei, Hotărârea Consiliului Județean Vrancea nr. 26/18.03.2026 se modifică în mod corespunzător.

Art.4 Prevederile prezentei hotărâri vor fi duse la îndeplinire de Președintele Consiliului Județean Vrancea, prin aparatul de specialitate și vor fi comunicate persoanelor interesate de secretarul general al județului, prin Compartimentul Monitor Oficial Local din cadrul Serviciului Juridic.

Președintele
Consiliului Județean Vrancea
Nicușor HALICI




      Contrasemnează,
     Secretar general al județului                          
                                                                                                    Raluca Dan        












